Nos Jehanz, cuens de Bergoigne et sires de Salins, faisons savoir à toz cex qui verront ces presantes letres que nos donons et outroions au noble baron Hugues, conte palatin de Borgoigne, et a Aliz, sa fame, contesse palatine, le fié des Cloies, lequel Raouz de Genave tint de nos ca an arriers, et voluns et commandons que après nostre decest cil qui le tanra le repregne de lor par ensi come on le tient de nos. An tesmoignage de laquel chose nos avons mis nostre sael an ces presantes letres. Ce fu fait an l’an de l’Yncarnacion Nostre Segnor qui corroit por mil et CC et seyxante, ou mois de decembre.